 Mudane Siciid Cali Muuse oo u warramayay Tififtiraha Guud ee DAWAN Cumar Maxamed Faarax, ayaa tafaasiil ka bixiyay waxyaabaha illaa hadda u qabsoomay guddi ahaan iyo rejada ay ka qabaan dhammaystirka diwaan-gelinta codbixiyeyaasha, waxaanu yidhi Sida aad la socoto, maalinta Sabtida ah ee 16-ka bishan ay gobolka Togdheer ayay bilaabmi doontaa diwaan-gelintii codbixiyeyaashu, diwaan-gelintu waa arrinta aanu ka shaqaynaynay Komishan ahaan, Xisbiyo ahaan, iyo qaadhaan bixiyeyaasha naga taageera doorashooyinka, waxaana naga goan in aanu dalka oo dhan ka hirgelino arrintan. 